د افغانی سرې میاشتې ټولنې پکتیا ولایتی څانګې ښوونیز مرکز چه د پکتیا ولایت په مرکز ګردیز د پکتیا سرې میاشتې په نمایندګی کې د ګردیز ښار زړې قومندانی تر څنګ او ایمرجنسی روغتون ته مخامخ موقعیت لری یتیمانو او بې وزله ماشومانو ته چې په شخصی کورسونو کې د فیس ورکولو توان نلری وړیا زده کړې وړاندې کوی دم ګړۍ په یاد ښوونیز مرکز کې 150 تنه زده کوونکی په مختلفو برخو کې لکه کمپوټر ، دینی ښوونې، انګلیسی او ریاضی برخو کې په زده کړو بوخت دی چې د 5تنو رضاکار ښوونکو لخوا ورته وړیا تدریس کیږی . له یاد ښوونیز مرکز څخه تیر کال په 4 دورو کې له کمپوټر څانګې، املا او انشاء ، دینی ښوونو او انګلیسی ژبې له زدکړو څخه 180 تنو زده کړیالانو د فراغت سندونه تر لاسه کړی دی. په درنښت "صدیقی "